فرانس پاکستان کے سیلاب زدگان کے لیے ڈونر کانفرنس منعقد کرے گا، مفتاح اسمٰعیل
مفتاح اسمعیل کا کہنا تھا کہ سیلاب زدگان کی امداد کے لیے اب تک امریکہ کی طرف سے 55 ملین ڈالر کا سامان دیا گیا ہے، چین نے 60 ملین کا سامان بھیجا ہے؛ یوکے، فرانس اور جرمنی نے بھی سامان بھیجا ہے، آسٹریا نے کل وعدہ کیا ہے سامان بھیجنے گا۔
نیویارک — نیویارک میں اقوام متحدہ کی جنرل اسمبلی کے ویں اجلاس میں شرکت کے لیے وزیراعظم شہباز شریف ک کی قیادت میں آنے والے وفد میں شامل مشیر خزانہ مفتاح اسماعیل، وزیرمملکت حنا ربانی کھر اور وزیراطلاعات مریم اورنگزیب نے وائس آف امریکہ کی نمائندہ عائیزہ عرفان سے خصوصی گفتگو کی ۔ مشیررخزانہ مفتاح اسمعیل نےوائس آف امریکہ کی اردو سروس کو بتایا ہے کہ عالمی برادری نے ملک میں سیلاب زدگان کی بحالی کے سلسلے میں بہت اچھا ردعمل دیا ہے۔ مفتاح اسماعیل کا کہنا تھا کہ سیلاب زدگان کی امداد کے لیے اب تک امریکہ کی طرف سے  ملین ڈالر کا سامان دیا گیا ہے، چین نے  ملین ڈالر کا سامان بھیجا ہے؛ یوکے، فرانس اور جرمنی نے بھی سامان بھیجا ہے، آسٹریا نے کل وعدہ کیا ہے سامان بھیجنے گا۔ وزیرخزانہ نے بتایا کہ فرانس کے صدر نے کہا ہے کہ وہ پاکستان کے لیے ایک بین الاقوامی ڈونر کانفرنس منعقد کریں گے۔ ان کا کہنا تھا کہ امید ہے کہ اس میں اقوام متحدہ، آئی ایم ایف اور ورلڈ بینک بھی شامل ہوگا۔ وزیر مملکت برائے خارجہ امور حنا ربانی کھر نے وائس آف امریکہ سے بات کرتے ہوئے کہا کہ دنیا پاکستان میں سیلاب سے آنے والی تباہ سے نمٹنے میں وعدے کر رہی ہے تاہم دیکھنا یہ ہے کہ یہ وسائل کس رفتار سے پاکستان تک پہنچتے ہیں۔ دوسری جانب جنرل اسمبلی کے اجلاس میں شرکت کے لیے آئیں وزیر اطلاعات مریم اورنگزیب نے وائس آف امریکہ کے ساتھ خصوصی گفتگو میں وزیراعظم شہباز شریف جمعہ کو جنرل اسمبلی سے اپنے خطاب کو اہم قرار دیتے ہوئے کہا کہ وزیراعظم کی اس وقت ساری توجہ سیلاب زدگان پر ہے۔ ’’ دنیا کے سامنے یہ اجاگر کرنے کی ضرورت ہے کہ پاکستان میں موسمیاتی تباہی کے پیچھے ملک کی ذمہ داری نہیں ہے بلکہ یہ ذمہ داری ان ممالک پر آتی ہے جو کاربن کی زیادہ تعداد میں اخراج کے ذمہ دار ہیں۔ ‘‘ انہوں نے کہا کہ اب سوال ’کلائمیٹ جسٹس‘ کا ہے۔ امریکہ کے ساتھ تعلقات پر اظہار خیال کرتے ہوئے مریم اورنگزیب کا کہنا تھا کہ پاکستان کے ہر ملک کے ساتھ اچھے تعلقات رہے ہیں جب کہ ممالک کے تعلقات میں اتار چڑھاؤ آتا رہتا ہے۔ انہوں نے تحریک انصاف کی حکومت پر الزام لگایا کہ ان کے چار برس کے دوران پاکستان کو سفارتی طور پر نقصان اٹھانا پڑا اور ملک کی خارجہ پالیسی کا جنازہ نکل گیا۔ انہوں نے بتایا کہ ملک کی خارجہ پالیسی کو گزشتہ چار مہینوں کے دوران وزیراعظم پاکستان محتاط طریقے سے درست سمت دے رہے ہیں۔ پاکستان کے سٹریٹجک پارٹنرز کا ذکر کرتے ہوئے مریم اورنگزیب نے کہا ، ’’جو چار سال ان کے ساتھ ہوا ہے، جو پراجیکٹس کے ساتھ ہوا ہے، جو سی پیک کے ساتھ ہوا ہے، جو ترکی اور قطر کے پراجیکٹ ہیں، وزراعظم ان کا نہ صرف دوبارہ احیا کر رہے ہیں، بلکہ انہیں نئی سمت دے رہے ہیں۔ ‘‘